*PAKALPOJUMA LĪGUMS Nr.*

**Par Jelgavas valstspilsētas pašvaldības 2023. gada konsolidētā un pašvaldības iestāžu**

**2023. gada pārskatu revīziju**

|  |  |
| --- | --- |
| Jelgavā | Datums skatāms laika zīmogā |

**Jelgavas valstspilsētas pašvaldība**, reģistrācijas Nr. 40900039904, juridiskā adrese: Lielā iela 11, Jelgava, LV-3001, Jelgavas valstspilsētas pašvaldības izpilddirektores Irēnas Škutānes personā, kura rīkojas saskaņā ar Jelgavas valstspilsētas pašvaldības 2023. gada 23. februāra saistošajiem noteikumiem Nr.23-1 “Jelgavas valstspilsētas pašvaldības nolikums” (turpmāk - Pasūtītājs), no vienas puses, un

**SIA “SINDIKS”**,reģistrācijas numurs 40003078342, juridiskā adrese: Brīvības iela 85-5, Rīga, LV-1001, valdes locekles Silvijas Gulbes personā, kura rīkojas uz statūtu pamata (turpmāk – Izpildītājs), no otras puses, abi kopā turpmāk – Līdzēji,

saskaņā ar iepirkuma “Jelgavas valstspilsētas pašvaldības 2023. gada konsolidētā un pašvaldības iestāžu 2023. gada pārskatu revīzijas pakalpojums”, identifikācijas Nr. JVP 2023/165/MI (turpmāk – iepirkums) rezultātiem un Jelgavas valstspilsētas pašvaldības domes 2023. gada 28. septembra lēmumu Nr.\_\_\_ “Pakalpojuma līguma slēgšana par Jelgavas valstspilsētas pašvaldības 2023. gada konsolidētā un pašvaldības iestāžu 2023. gada pārskatu revīziju” (turpmāk – lēmums), noslēdz šādu līgumu (turpmāk – Līgums):

1. **LĪGUMA PRIEKŠMETS**

Pasūtītājs uzdod un Izpildītājs apņemas kvalitatīvi un savlaicīgi sniegt Jelgavas valstspilsētas pašvaldības 2023.gada konsolidētā un pašvaldības iestāžu 2023.gada pārskatu revīzijas pakalpojumu (turpmāk – Pakalpojums) atbilstoši Latvijas Republikas normatīvajos aktos noteiktajām prasībām, saskaņā ar Līguma, Tehniskās specifikācijas (1.pielikums) prasībām un iepirkumā iesniegto Izpildītāja piedāvājumu (2.pielikums).

1. **LĪGUMA TERMIŅŠ**
   1. Līguma spēkā stāšanās datums ir pēdējā pievienotā droša elektroniskā paraksta un tā laika zīmoga datums. Līgums ir spēkā līdz Līdzēju saistību pilnīgai izpildei.
   2. Izpildītājs apņemas izpildīt Pakalpojumu līdz 2024. gada 30. martam.
2. **LĪGUMCENA UN NORĒĶINU KĀRTĪBA**
   1. Kopējā līgumcena ar pievienotās vērtības nodokli (turpmāk – PVN) ir 42 350,00 EUR (četrdesmit divi tūkstoši trīs simti piecdesmit *euro* 00 *centi*) (turpmāk – Līgumcena). Līgumcena bez PVN ir 35 000,00 EUR (trīsdesmit pieci tūkstoši *euro* 00 *centi*). PVN 21 % sastāda 7 350,00 EUR (septiņi tūkstoši trīs simti piecdesmit *euro* 00 *centi* ).
   2. Līgumcenā ir ietvertas visas izmaksas, kas saistītas ar Pakalpojuma pilnīgu un kvalitatīvu izpildi, tajā skaitā izmaksas, kas saistītas ar speciālistu darba apmaksu, Pakalpojuma izpildei nepieciešamo līgumu slēgšanu, komandējumiem, nodokļiem un nodevām, kā arī ir ņemti vērā visi iespējamie riski, tai skaitā iespējamie sadārdzinājumi un citas izmaksas.
   3. Līgumcena paliek nemainīga visā Līguma darbības laikā, izņemot Līguma 4.3.punktā noteiktajā gadījumā. Līgumcena nav pakļauta cenu pieaugumam.
   4. Pasūtītājs veic samaksu par Pakalpojumu šādā kārtībā:
      1. priekšapmaksu 20 % apmērā no Līgumcenas, t.i. 8 470,00 EUR (astoņi tūkstoši četri simti septiņdesmit *euro* 00 *centi*), pārskaitot to Izpildītāja norādītajā norēķinu kontā 10 (desmit) darba dienu laikā no Līguma spēkā stāšanās un Izpildītāja rēķina saņemšanas dienas;
      2. starpmaksājumu par starprevīzijas pakalpojumiem 40% apmērā no Līgumcenas, t.i. 16 940,00 EUR (sešpadsmit tūkstoši deviņi simti četrdesmit *euro* 00 *centi*), pārskaitot to Izpildītāja norādītajā norēķinu kontā 10 (desmit) darba dienu laikā no starprevīzijas rezultātu apkopošanas un Izpildītāja rēķina saņemšanas dienas;
      3. atlikušo Līgumcenas daļu 16 940,00 EUR (sešpadsmit tūkstoši deviņi simti četrdesmit *euro* 00 *centi*) pārskaita uz Izpildītāja norādīto norēķinu kontu 10 (desmit) darba dienu laikā pēc Pakalpojuma pieņemšanas - nodošanas akta parakstīšanas un Izpildītāja rēķina saņemšanas dienas.
   5. Par pilna norēķina dienu tiek uzskatīta diena, kad Pasūtītājs veicis visu Līguma 3.4.punktā norādīto summu pārskaitījumu Izpildītāja norādītajā norēķinu kontā.
   6. Ja Pasūtītājs nesamaksā Izpildītājam Līguma 3.4.punktā paredzētajos termiņos, tad Pasūtītājs maksā Izpildītājam līgumsodu 0,1% apmērā no nesamaksātās summas par katru nokavēto maksājuma dienu, bet ne vairāk kā 10% no laikā nesamaksātās summas.
   7. Līgumsoda samaksa neatbrīvo Pasūtītāju no visu saistību izpildes. Līgumsoda samaksa neatbrīvo no zaudējumu atlīdzības, kas Izpildītājam radušies no līgumsaistību pārkāpuma.
3. **LĪDZĒJU SAISTĪBAS**
   1. Izpildītāja saistības:
      1. Izpildītājs apņemas nodrošināt Pasūtītājam Pakalpojuma sniegšanu, veicot to kvalitatīvi, pilnā apjomā un ar pienācīgu rūpību.
      2. Izpildītājs apņemas izpildīt Pakalpojumu, ievērojot visus nosacījumus, kas noteikti Tehniskajā specifikācijā, normatīvajos aktos un saskaņā ar Starptautiskajiem revīzijas standartiem.
      3. Izpildītājs pēc Pasūtītāja pieprasījuma (rakstiska vai mutiska) konsultē Pasūtītāju vispārējos grāmatvedības, nodokļu un gada pārskata sagatavošanas jautājumos.
      4. Izpildītājs sadarbojas ar LR Valsts Kontroli un veic tās uzdotās pārbaudes pašvaldības gada pārskata revīzijas jautājumos.
      5. Izpildītājs apņemas neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm.
      6. Izpildītājs apņemas regulāri informēt Pasūtītāju par Pakalpojuma izpildes gaitu un paredzēto laiku, kas vēl nepieciešams līdz pilnīgai Pakalpojuma izpildei.
      7. Izpildītājs apņemas sniegt Pasūtītājam nepieciešamo informāciju norādītajā termiņā.
      8. Izpildītājs organizē un plāno savu darbu tā, lai izprastu Pasūtītāja kontroles un grāmatvedības sistēmu, kā arī izstrādātās kontroles procedūras, lai izvērtētu to pietiekamību, skaidru un patiesu Pasūtītāja finanšu pārskatu sagatavošanai un lai noteiktu veicamo pārbaužu veidu, laikietilpību un apjomu.
      9. Izpildītājs apņemas Pakalpojuma izpildes rezultātā tapušos jebkāda veida materiālus, kā arī viņa rīcībā esošos Pasūtītāja materiālus nenodot trešajām personām bez Pasūtītāja rakstveida piekrišanas.
   2. Pasūtītāja saistības:
      1. Pasūtītājs apņemas Līgumā noteiktajā kārtībā un apjomā samaksāt Izpildītājam par kvalitatīvi sniegto Pakalpojumu un sadarboties ar Izpildītāju visā Līguma darbības laikā, tajā skaitā, nodrošināt Izpildītāju ar visiem Pasūtītāja rīcībā esošajiem dokumentiem un informāciju, kas ir nepieciešama Pakalpojuma sniegšanai.
      2. Pasūtītājs sagatavo gada finanšu pārskatus un ir atbildīgs par pareizu grāmatvedības ierakstu veikšanu un iekšējās kontroles nodrošināšanu, atbilstošās grāmatvedības politikas izvēli.
      3. Pasūtītājam ir tiesības dot Izpildītājam mutiskus un rakstiskus norādījumus, kas saistīti ar Pakalpojuma izpildi, kurus Izpildītājam ir pienākums ievērot.
      4. Pasūtītājam ir tiesības kontrolēt Līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu.
   3. Gadījumā, ja Pasūtītājs un/vai tā struktūrvienības tiek reorganizētas un/vai likvidētas, un/vai arī to darbība būtiski paplašinās/samazinās, Līdzēji ir tiesīgi abpusēji vienojoties veikt nepieciešamās izmaiņas Līgumā un noteiktajā samaksā par Pakalpojuma izpildi, par ko Līdzēji paraksta papildu vienošanos pie Līguma.
4. **PAKALPOJUMA PIEŅEMŠANA**
   1. Kvalitatīvi izpildīts Pakalpojums tiek nodots ar pieņemšanas – nodošanas aktu. Pirms pieņemšanas – nodošanas akta parakstīšanas no Pasūtītāja puses, Pasūtītājs pārliecinās par Pakalpojuma atbilstību Tehniskās specifikācijas prasībām. Ja Pasūtītājs lemj par Pakalpojuma atbilstību, Pasūtītājs paraksta pieņemšanas – nodošanas aktu un Pakalpojums uzskatāms par izpildītu.
   2. Gadījumā, ja Izpildītājs neveic un/vai aizkavē Līgumā noteikto pienākumu izpildi, un/vai Pakalpojuma izpilde veikta nepilnīgi un/vai nekvalitatīvi, Pasūtītājam ir tiesības neparakstīt Izpildītāja iesniegto pieņemšanas – nodošanas aktu. Šādā gadījumā Pasūtītājs sastāda aktu, kurā norāda konstatētos trūkumus un to novēršanas termiņus un šo aktu iesniedz Izpildītājam. Pieņemšanas – nodošanas akts tiek parakstīts pēc trūkumu novēršanas. Izpildītājs trūkumus novērš par saviem līdzekļiem.
   3. Ja Izpildītājs savas vainas dēļ neizpilda savas saistības Līguma 2.2.punktā noteiktajā termiņā, tas maksā Pasūtītājam līgumsodu 0,1% apmērā no Līgumcenas (bez PVN) par katru nokavēto dienu, bet ne vairāk kā 10% no Līgumcenas (bez PVN).
   4. Līguma 5.3.punktā noteikto līgumsodu Pasūtītājs var aprēķināt arī par Pakalpojuma trūkumu novēršanas laiku, kas noteikts Līguma 5.2. punktā.
   5. Pasūtītājam ir tiesības ieskaita kārtībā samazināt Izpildītājam maksājamo Līgumcenu tādā apmērā, kāda ir aprēķinātā līgumsoda summa.
   6. Līgumsoda samaksa neatbrīvo Izpildītāju no visu saistību izpildes. Līgumsoda samaksa neatbrīvo no zaudējumu atlīdzības, kas Pasūtītājam radušies no līgumsaistību pārkāpuma.
5. **PERSONAS DATU AIZSARDZĪBA**
   1. Ņemot vērā zvērinātu revidentu darbību regulējošos normatīvajos aktos noteiktos zvērināta revidenta pienākumus un tiesības, Izpildītājs veicot Līgumā noteiktos pienākumus, tai skaitā personas datu apstrādi, definējams kā personas datu apstrādes pārzinis.
   2. Izpildītājs nosaka personas datu apstrādes nolūkus un līdzekļus, proti, vērtē personas datu apstrādes nepieciešamību, tiesisko pamatu, mērķi, apstrādājamo personas datu veidus un apjomus, iespējamo personu skaitu, kuru personas datus plānots apstrādāt, kā arī tehniskos un organizatoriskos pasākumus, ar kādiem tiks nodrošināta personas datu apstrāde u.c., vienlaikus nodrošinot personas datu pienācīgu drošību un konfidencialitāti.
   3. Izpildītājs apliecina, ka Pasūtītāja iesniegtos personas datus, ja tas nepieciešams Pakalpojumu sniegšanai, apstrādā tikai saskaņā ar Līguma priekšmetu un  Līgumā noteiktajā apjomā, un saskaņā ar normatīvo aktu prasībām.
   4. Izpildītājs apņemas nodrošināt normatīvajiem aktiem atbilstošu aizsardzības līmeni Pasūtītāja iesniegtajiem personas datiem. Izpildītājs apņemas nenodot tālāk trešajām personām Pasūtītāja iesniegtos personas datus. Ja saskaņā ar normatīvajiem aktiem Izpildītājam var rasties šāds pienākums, tas pirms personas datu nodošanas informē par to Pasūtītāju, ja vien to neaizliedz normatīvie akti.
   5. Izpildītājs drīkst apstrādāt personas datus gan dokumenta, gan elektroniskā formā tik ilgi, cik nepieciešams no Līguma izrietošu pakalpojumu sniegšanai, Izpildītāja tiesību aizsardzībai un/vai no piemērojamiem normatīvajiem aktiem vai profesionāliem standartiem izrietošu pienākumu izpildei.
6. **NEPĀRVARAMAS VARAS APSTĀKĻI**
   1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
   2. Līdzējam, kas atsaucas uz nepārvaramas varas apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.
   3. Nepārvaramas varas apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.

**8. LĪGUMA IZBEIGŠANA**

8.1. Līgumu var izbeigt tikai Līgumā noteiktajos gadījumos un kārtībā. Līdzējs paziņo otram Līdzējam par Līguma izbeigšanu 15 (piecpadsmit) dienas pirms Līguma izbeigšanas.

8.2. Izpildītājam ir tiesības vienpusēji izbeigt Līgumu, par to rakstveidā brīdinot Pasūtītāju, ja:

8.2.1. Pasūtītājs aizkavē maksājumus vairāk kā 30 dienas;

8.2.2. Pasūtītājs nepilda Līgumā noteiktās saistības.

8.3. Pasūtītājam ir tiesības vienpusēji izbeigt Līgumu, par to rakstveidā brīdinot Izpildītāju, ja:

8.3.1.Izpildītājam ir uzsākts tiesiskās aizsardzības process, ārpustiesas tiesiskās aizsardzības process vai pasludināts maksātnespējas process, tā darbība tiek izbeigta vai pārtraukta;

8.3.2.Izpildītājs neizpilda Pakalpojumu Līguma 2.2. punktā norādītajā termiņā;

8.3.3.Izpildītājs nepilda vai nepienācīgi pilda kādu no Līguma nosacījumiem.

8.4. Abpusēji rakstiski vienojoties, Līdzēji ir tiesīgi izbeigt Līgumu arī cita iemesla dēļ.

8.5. Ja Līgums tiek izbeigts pirms termiņa, galīgie norēķini starp Līdzējiem tiek veikti 2 (divas) darba dienas pirms Līguma izbeigšanas dienas.

8.6. Ja Līgums tiek izbeigts Līguma 8.2.punktā noteiktajos gadījumos, Izpildītājs neatmaksā Pasūtītājam Līguma 3.4.1.apakšpunktā noteikto un saņemto priekšapmaksu.

8.7. Ja Līgums tiek izbeigts Līguma 8.3.punktā noteiktajos gadījumos, Izpildītājs atmaksā Pasūtītājam Līguma 3.4.1.apakšpunktā noteikto un saņemto priekšapmaksu.

8.8. Ja Līgums tiek izbeigts Līguma 8.2., 8.3.2. un 8.3.3. punktos noteiktajā gadījumā, vainīgais Līdzējs 10 (desmit) darba dienu laikā pēc rēķina saņemšanas samaksā otram Līdzējam līgumsodu 1% apmērā no Līgumcenas 423,50 EUR (četri simti divdesmit trīs *euro* 50 *centi*).

8.9. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**9.  CITI NOTEIKUMI**

9.1. Visos jautājumos, kas nav noregulēti Līgumā, Līdzēji vadās no iepirkuma dokumentācijas prasībām, Izpildītāja piedāvājuma un normatīvajiem aktiem.

9.2. Visi strīdi starp Līdzējiem risināmi pārrunu ceļā, bet, ja tas nav iespējams, Latvijas Republikas tiesā.

9.3. Līgums ir saistošs Līdzēju tiesību un saistību pārņēmējiem.

9.4. Līdzēji apņemas neveikt nekādas darbības, kas tieši vai netieši var radīt zaudējumus otram Līdzējam, vai kaitēt otra Līdzēja interesēm.

9.5. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.

9.6. Jebkāda ar Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums un ir izmantojama vienīgi Līguma nosacījumu izpildei. Tās izmantošana citiem mērķiem ir iespējama vienīgi ar Pasūtītāja rakstisku piekrišanu par katru gadījumu atsevišķi. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar to.

9.7. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.

9.8. Izpildītājs ir informēts, ka Pasūtītājs ir ieviesis un darbojas saskaņā ar Kvalitātes pārvaldības sistēmas ISO standarta 9001 un Vides pārvaldības sistēmas ISO standarta 14001 nosacījumiem, nodrošinot kvalitatīvus pakalpojumus, sekmējot dabas resursu ilgtspējīgu izmantošanu, veicinot videi draudzīgu un modernu tehnoloģiju izmantošanu.

9.9. Visus ar Līgumu saistītos Līdzēju savstarpējos paziņojumus nosūta rakstiski uz Līgumā norādīto pasta adresi vai citu pasta adresi, ko viens Līdzējs ir paziņojis otram Līdzējam. Ārkārtējos gadījumos paziņojumus drīkst nosūtīt arī pa faksu vai e-pastu.

9.10. Visi Līguma grozījumi ir spēkā tikai tādā gadījumā, ja tie noformēti rakstiski un tos ir parakstījuši abi Līdzēji. Līguma grozījumi ir Līguma neatņemama sastāvdaļa.

9.11. Pasūtītājs par pilnvaroto pārstāvi Līguma izpildes laikā nozīmē Jelgavas valstspilsētas pašvaldības iestādes “Centrālā pārvalde” Finanšu departamenta vadītāju Ināru Krīgeri, tālrunis 63005525, mob. tālrunis +37129296776, fakss 63029059, e-pasts inara.krigere@jelgava.lv.

9.12. Izpildītājs par pilnvaroto pārstāvi Līguma izpildes laikā nozīmē Silviju Gulbi, mob. tālrunis +37129461622, e-pasts silvija@sindiks.lv.

9.13. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā par savlaicīgu rēķinu iesniegšanu, pieņemšanu, apstiprināšanu, nodošanu apmaksai, kā arī par pakalpojuma pieņemšanu - nodošanu.

9.14. Pilnvaroto pārstāvju vai Līdzēju rekvizītu maiņas gadījumā Līdzējs apņemas rakstiski par to paziņot otram Līdzējam 5 (piecu) dienu laikā no izmaiņu iestāšanās brīža.

9.15. Līgums sagatavots un parakstīts elektroniska dokumenta veidā, katrs Līdzējs Līgumu glabā savā lietvedībā elektroniskā dokumenta formā

9.16. Līgums satur šādus pielikumus, kas ir Līguma neatņemamas sastāvdaļas:

9.16.1. 1.pielikums – Tehniskā specifikācija;

9.16.2. 2.pielikums – Izpildītāja piedāvājums.

**10. LĪDZĒJU REKVIZĪTI UN PARAKSTI**

|  |  |
| --- | --- |
| **PASŪTĪTĀJS:** | **IZPILDĪTĀJS:** |
| Jelgavas valstspilsētas pašvaldība  reģistrācijas Nr. 40900039904  Juridiskā adrese:  Lielā iela 11, Jelgava, LV-3001  /I. Škutāne/  **MAKSĀTĀJS:**  Jelgavas valstspilsētas pašvaldības iestāde “Centrālā pārvalde”  reģistrācijas Nr. 90000042516  Lielā iela 11, Jelgava, LV-3001  Valsts kase  Konta Nr. LV 88 TREL 9802 1600 9000 0  Kods TRELLV22 | |  |  |  |  | | --- | --- | --- | --- | | SIA “SINDIKS”   |  | | --- | | reģistrācijas Nr.40003078342 | | Juridiskā adrese:  Brīvības iela 85-5, Rīga, LV-1001 | |  | | |  |   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /S. Gulbe/ |

1. Pielikums

TEHNISKĀ SPECIFIKĀCIJA

**Iepirkumam**

**“Jelgavas valstspilsētas pašvaldības 2023. gada konsolidētā un pašvaldības iestāžu 2023. gada pārskatu revīzijas pakalpojums”   
identifikācijas Nr.**

1. **Iepirkuma mērķis:**

Iepirkums paredz, ka pretendents sniedz Jelgavas valstspilsētas pašvaldībai 2023. gada konsolidētā un pašvaldības iestāžu 2023. gada pārskatu revīzijas pakalpojumu, kas uzrādītas šīs specifikācijas tabulā Nr.1, saskaņā ar normatīvo aktu prasībām.

1. Pakalpojums tiek sniegts atbilstoši likumam „Par zvērinātiem revidentiem”, Profesionālās ētikas kodeksa normām, ievērojot Starptautisko revīzijas standartu prasības un labākās prakses principus.
2. Pakalpojuma gala rezultāts ir neatkarīga zvērināta revidenta ziņojuma un ziņojuma vadībai par Jelgavas valstspilsētas pašvaldībā veiktajām revīzijām, iesniegšana.
3. Pretendents sadarbojas ar LR Valsts Kontroli un veic tās uzdotās pārbaudes pašvaldības gada pārskata revīzijas jautājumos.
4. Pretendents, saskaņā ar likuma “Par pašvaldību budžetiem” 36.pantu, izskata Pašvaldības budžeta sastādīšanas un izlietošanas atbilstību likumiem, Ministru kabineta noteikumiem un domes lēmumiem.
5. **Minimālās prasības pretendentiem:** nodrošinot revīzijas pakalpojumu šīs specifikācijas tabulā norādītajām Jelgavas valstspilsētas pašvaldības struktūrvienībām (tekstā - struktūrvienības):
6. tiek veikta gada pārskata finanšu revīzija, noslēgumā sniedzot neatkarīga revidenta ziņojumu par katru revidējamo struktūrvienību atsevišķi un par konsolidēto finanšu pārskatu;
   1. konsultē vispārējos grāmatvedības jautājumos, nodokļu jautājumos, kā arī gada pārskata sagatavošanā;
   2. Zvērināta revidenta ziņojuma vadībai sniegšana par Jelgavas valstspilsētas pašvaldībā veiktajām revīzijām, kurā atspoguļo revīzijas laikā atklāto, kā arī sniedz rekomendācijas par uzlabojumiem, ja tādi būs nepieciešami. Ziņojums vadībai jāsniedz arī tad, ja gada pārskatos būtiskas nepilnības nav atklātas. Ziņojums vadībai sniedzams pēc starpposma un noslēguma revīzijas veikšanas;
   3. pirms neatkarīga zvērināta revidenta ziņojuma par gada pārskata iesniegšanu, ar ziņojumu projekta saturu jāiepazīstina revidējamās struktūrvienības vadība;
   4. neatkarīga zvērināta revidenta ziņojumiem un ziņojumam vadībai, kā arī priekšrevīzijas darba rezultātam ir jābūt dokumentiem gan papīra, gan elektroniskā formā. Tie nav publiskojami bez saskaņošanas ar Jelgavas valstspilsētas pašvaldību. Pēc pasūtītāja pieprasījuma, revidentam tie jāprezentē pašvaldības vadībai, Jelgavas valstspilsētas pašvaldības komitejām un Jelgavas valstspilsētas pašvaldības domei;
   5. zvērinātam revidentam un tā palīgiem jāsadarbojas ar LR Valsts Kontroli un jāveic tās uzdotās pārbaudes pašvaldības gada pārskata revīzijas jautājumos.
   6. **revidentam jānodrošina:**
      1. sadarbība ar LR Valsts kontroli, lai sniegtu informāciju Valsts Kontrolei par revīzijas darba plānošanu pašvaldībā, konstatējumiem revīzijas laikā, saistībā ar Valsts kontroles uzdotajiem saimnieciskā gada pārskata par valsts budžeta izpildi un pašvaldību budžeta revīziju jautājumiem;
      2. neatkarīga revidenta ziņojums par Jelgavas valstspilsētas pašvaldības gada finanšu pārskatu (sagatavots pamatojoties uz Jelgavas valstspilsētas pašvaldības (kopsavilkuma) gada pārskatu), kuru pasūtītājs iekļauj „Jelgavas valstspilsētas pašvaldības publiskajā pārskatā”, atbilstoši Pašvaldību likuma 74.panta prasībām;
      3. revidents apņemas nodrošināt tiesību aktiem atbilstošu aizsardzības līmeni Klienta iesniegtajiem personas datiem. Revidents apņemas nenodot tālāk trešajām personām Klienta iesniegtos personas datus. Ja saskaņā ar tiesību aktiem Revidentam var rasties šāds pienākums, tā pirms personas datu nodošanas informē par to Klientu, ja vien to neaizliedz tiesību akti.
   7. **Pakalpojuma veikšanas termiņi:**
      1. Revīzijas pakalpojumi jāveic atbilstoši saskaņotajam revīzijas darba grafikam, kurā noteikti trīs galvenie etapi:
         1. plānošana (tikšanās ar revidējamās struktūrvienības vadību, kuras rezultātā tiek plānoti veicamās revīzijas apjomi un procedūras);
         2. starpposma revīzija (iekšējās kontroles procedūru novērtēšana, starprevīzijas rezultātu apkopošana);
         3. noslēguma revīzija (gada pārskata revīzija, neatkarīga zvērināta revidenta ziņojuma sagatavošana un iesniegšana gan pašvaldības struktūrvienībām, gan konsolidētajam gada pārskatam, kā arī zvērināta revidenta ziņojuma vadībai sniegšana par Jelgavas valstspilsētas pašvaldībā veiktajām revīzijām).
      2. Revīzijas darba laika grafiks ar plānoto stundu skaitu un cilvēkresursu skaitu katrai struktūrvienībai trīs etapos tiek sagatavots, ņemot vērā šīs tehniskās specifikācijas 5.9.3. apakšpunktā noteikto un sekojošus nosacījumus:
         1. plānošana tiek veikta līdz starpposma revīzijas uzsākšanai;
         2. starpposma revīzija tiek veikta 2023.gadā no septembra līdz decembrim;
         3. gada pārskata pārbaude tiek veikta sekojošā gadā no janvāra līdz martam.
      3. Lai pašvaldības struktūrvienības savlaicīgi veiktu pārskata konsolidācijas procedūru un ievērotu normatīvajos aktos noteiktos pārskatu iesniegšanas termiņus, pretendentiem revīzijas noslēgums un neatkarīga zvērināta revidenta ziņojuma iesniegšana jānodrošina sekojošos termiņos:
         1. Jelgavas valstspilsētas pašvaldības iestādes “Centrālā pārvalde” Finanšu departaments sagatavoto „Jelgavas valstspilsētas pašvaldības konsolidēto gada pārskatu”, ne vēlāk kā divas nedēļas pirms normatīvajos aktos noteiktā gada pārskata iesniegšanas datuma;
         2. Jelgavas valstspilsētas pašvaldības iestāžu gada pārskatiem jābūt sagatavotiem, ne vēlāk kā divusmēnešus pēc pārskata gada beigām.
      4. Nozīmīgu pašvaldības struktūrvienību vai to darbības, paplašināšanās/samazināšanās rezultātā vai normatīvo aktu, kuri reglamentē pārskatu sagatavošanu un iesniegšanas termiņus, grozījumu rezultātā, un citos pamatotos gadījumos, var tikt ieviestas izmaiņas revīzijas darba grafikā, termiņos, kuri savstarpēji jāsaskaņo.
      5. Pasūtītājs periodiski jāinformē par pakalpojuma izpildes grafiku un paredzēto laiku, kas vēl jāpatērē darba izpildei.
      6. Līguma darbības laikā ir regulāri jākontaktējas un nepieciešamības gadījumā jākonsultējas ar Jelgavas valstspilsētas pašvaldības iestādes “Centrālā pārvalde” Finanšu departamenta galveno grāmatvedi vai vietnieci un pašvaldības iestāžu atbildīgajām personām.

**Jelgavas valstspilsētas pašvaldības struktūrvienības**

Tabula Nr.1

| **Nr. p. k.** | **Iestādes nosaukums** | **Adrese** | **Pārskats** | **2023.gada pamatbudžets**  **uz 01.04.2023. (EUR)** | **2022.gada bilances kopsumma uz 31.12.**  **(EUR)** | **Darbinieku skaits uz 01.01. 2023.** |
| --- | --- | --- | --- | --- | --- | --- |
|  | **Jelgavas valstspilsētas pašvaldība**, kurā iekļaujas sekojošas iestādes: | Lielā iela 11, Jelgava, LV-3001 | Jelgavas valstspilsētas pašvaldības konsolidētais gada pārskats | **120 315 777,** t.sk. nesadalītais naudas līdzekļu atlikums  **18 051** | **323 100 519\*** | - |
| 1.1. | **Jelgavas valstspilsētas pašvaldības iestādes “Centrālā pārvalde”** **un pašvaldības realizētie projekti** | Lielā iela 11, Jelgava, LV-3001 | Gada pārskats | 31 163 699, t.sk. kapitālsabiedrību pamatkapitāla palielināšana 379 088 | 113 039 574 | 141 |
| 1.2. | **Jelgavas valstspilsētas pašvaldības iestādes “Centrālā pārvalde”** **Finanšu departaments** |  | Gada pārskats | 12 804 755, t.sk. ilgtermiņa saistību atmaksa 4 893 582 | 15 081 439 | - |
| 1.3. | **Jelgavas sociālo lietu pārvalde** | O. Kalpaka iela 9, Jelgava, LV-3001 | Gada pārskats | 10 445 653 | 617 447 | 155 |
| 1.4. | **Jelgavas izglītības pārvalde un tās realizētie projekti** | Svētes iela 22, Jelgava, LV-3001 | Gada pārskats | 36 534 641 | 54 891 463 | 1733 |
| 1.5. | **Jelgavas pašvaldības policija** | Mazais ceļš 3, Jelgava, LV-3001 | Gada pārskats | 4 058 066 | 1 532 115 | 183 |
| 1.6. | **Jelgavas Pilsētas bibliotēka un tās realizētie projekti** | Akadēmijas iela 26, Jelgava, LV-3001 | Gada pārskats | 916 512 | 1 820 856 | 41 |
| 1.7. | **Ģ. Eliasa Jelgavas vēstures un mākslas muzejs** | Akadēmijas iela 10, Jelgava, LV-3001 | Gada pārskats | 819 556 | 29 494 923 | 46 |
| 1.8. | **Pašvaldības iestāžu centralizētā grāmatvedība** | Lielā iela 11, Jelgava, LV-3001 | Gada pārskats | 304 960 | 17 501 | 12 |
| 1.9. | **Sporta servisa centrs** | Raiņa iela 6, Jelgava, LV-3001 | Gada pārskats | 4 467 516 | 2 115 636 | 117 |
| 1.10. | **Zemgales reģionālais kompetenču attīstības centrs un tā realizētie projekti** | Svētes iela 33, Jelgava, LV-3001 | Gada pārskats | 1 458 959 | 1 261 345 | 42 |
| 1.11. | **Jelgavas valstspilsētas bāriņtiesa** | O.Kalpaka iela 9, Jelgava, LV-3001 | Gada pārskats | 229 240 | 15 654 | 10 |
| 1.12. | **Jelgavas reģionālais tūrisma centrs** | Akadēmijas iela 1, Jelgava, LV-3001 | Gada pārskats | 734 409 | 6 704 815 | 28 |
| 1.13. | **Pilsētsaimniecība** | O. Kaplaka iela 16a, Jelgava, LV-3001 | Gada pārskats | 10 484 220 | 89 601 379 | 53 |
| 1.14. | **Kultūra** | Kr. Barona iela 6, Jelgava, LV-3001 | Gada pārskats | 3 322 768 | 5 249 923 | 142 |
| 1.15. | **Digitālais centrs un tā realizētie projekti** (kas ir POIC saistību pārņēmējs) | Sarmas iela 4, Jelgava, LV-3001 | Gada pārskats | 1 778 979 | 1 504 413 | 42 |
| 1.16. | **Sabiedriskais centrs** | Skolotāju iela 8, Jelgava, LV-3001 | Gada pārskats | 521 502 | 159 203 | 16 |
| 1.17. | **Jelgavas valstspilsētas un novada Dzimtsarakstu nodaļa** | Svētes iela 22, Jelgava, LV-3001 | Gada pārskats | 252 291 | jaunizveidotā iestāde ar 01.01.2023. | 8 |

\*no konsolidētās bilances ir izslēgti savstarpējie darījumi (debitori, kreditori) vienas pašvaldības ietvaros 7167 *euro.*

2.Pielikums

IEPIRKUMS

**“Jelgavas valstspilsētas pašvaldības 2023.gada konsolidētā un pašvaldības iestāžu 2023.gada pārskatu revīzijas pakalpojums”**

**identifikācijas Nr. JVP 2023/165/MI**

**FINANŠU PIEDĀVĀJUMS**

|  |  |
| --- | --- |
| Pretendenta nosaukums: | SINDIKS SIA |
| Vienotais reģistrācijas Nr. | 40003078342 |
| Kontaktpersonas vārds, uzvārds: | Silvija Gulbe |
| Kontaktpersonas tālrunis: | +371 29461622 |
| Kontaktpersonas e-pasta adrese: | silvija@sindiks.lv |
| Atzīmēt (X), ja pretendents ir mazais[[1]](#footnote-1) vai vidējais[[2]](#footnote-2) uzņēmums | **X** |

|  |  |
| --- | --- |
| **Iepirkuma priekšmets** | **Līgumcena *euro***  **(bez PVN)** |
| **“Jelgavas valstspilsētas pašvaldības 2023.gada konsolidētā un pašvaldības iestāžu 2023.gada pārskatu revīzijas pakalpojums”** | 35 000 |

(Trīsdesmit pieci tūkstoši eiro)

Piedāvātā līgumcena *euro* **bez PVN** vārdiem

1. Piekrītam visām iepirkuma nolikumānoteiktajām prasībām.
2. Apliecinām, ka:
   1. visas piedāvājumā sniegtās ziņas ir patiesas;
   2. piedāvātajā cenā ir ietvertas visas iespējamās izmaksas, kas saistītas ar pilnīgu līguma izpildi, visi normatīvajos aktos paredzētie nodokļi (izņemot PVN) un maksājumi;
   3. esam iepazinušies un izprotam tehnisko specifikāciju, un izpildīsim to atbilstoši normatīvo aktu prasībām;
   4. mūsu rīcībā ir pietiekami resursi, lai nodrošinātu kvalitatīvu un iepirkuma dokumentācijas prasībām atbilstošu iepirkuma līguma izpildi;
   5. piedāvājums ir sagatavots individuāli un nav saskaņots ar konkurentiem.
3. Apņemamies līguma slēgšanas tiesību piešķiršanas gadījumā pildīt visus iepirkuma nolikuma nosacījumus un strādāt pie iepirkuma līguma izpildes.
4. Piedāvājumā nav komercnoslēpums vai konfidenciāla informācija.

Valdes locekle \*paraksts Silvija Gulbe

*(Paraksttiesīgās personas amats) (Personiskais paraksts) (Paraksta atšifrējums)*

*Piedāvājuma datums ir tā elektroniskās parakstīšanas laiks*

\*ŠIS DOKUMENTS IR ELEKTRONISKI PARAKSTĪTS ARDROŠU ELEKTRONISKO PARAKSTU UN SATUR LAIKA ZĪMOGU

Piedāvājums sagatavots un parakstīts 2023.gada “04”.septembrī

1. **Mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro* [↑](#footnote-ref-1)
2. **Vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro* [↑](#footnote-ref-2)